યે હૌંસલા કૈસે ઝુકે... યે આરઝુ કૈસે રુકે... નકામી વસ્તુમાંથી પોતાની કોઠાસુઝથી હેન્ડીક્રાફટની એકથી એક ચડિયાતી વસ્તુઓ બનાવે છે ભગવાને આપેલ ખામીને ભૂલી પોતાનામાં રહેલ ખુબીનો બખુબી ઉપયોગ કરી સફળતા મેળવી છે વર્તમાન સમયમાં આપણે જોઇએ છીએ કે જીવનથી હારીને નાસીપાસ થઇને અનેક લોકો જીવનનો અંત આણી દેતા હોય છે અનેક લોકો મુશ્કેલીથી ઘબરાઈને જીવનથી થાકી જાય છે. આવા બધા લોકો માટે પ્રેરણારૂપ નામ છે સોનલબેન માજુકીયા, નિયતિએ પોતાની સાથે કરેલ અન્યાયરૂપ પોલિયોગ્રસ્ત શરીર હોવા છતા જીવનને એક ચેલેન્જ સ્વરૂપે લઇ અનેક ક્ષેત્રોમાં સફળતા મેળવી છે. અત્યાર સુધીના જીવનમાં અનેક સંઘર્ષો અને તકલીફ આવી હશે પણ કયારેય નાસીપાસ થયા નથી કે હાર સ્વીકારી નથી. ડો.સોનલબેનની સૌથી મોટી મુડી છે તેમનું મજબુત મનોબળ.